wondvog na histerektomie | Health24
Ek het die 5e Okt 'n totale histerektomie gehad. Alles het baie goed gegaan, net 'n vraag of twee. Ek is die 8ste Okt ontslaan en die 9e het die dr die steke en dreinerings pyp uitgehaal. Ons het dieselfde dag 700km terug gery huis toe. Ek het tot op hede nog nie rerig pyn gehad nie, net die wond wat trek, maar sedert gister, die 13e, is daar geweldig baie wond vog dit loop sommer teen my been af. Ek moet ook seker by sê, my sny is gemaak waar my keiser snye was. Behalwe om deppers op te sit dat my klere nie vuil raak nie, wat kan ek nog doen? Moet ek baie beweeg of min? Ek gedra my redelik stil, tel nie swaar goed op nie ens ens. Ons is ongeveer 30km vanaf die naaste dr, so dis hoekom ek maar die vrae per internet vrae. Ek het met die dr gepraat wat die operasie gedoen het en moet hom na 3 dae -|- ak indien die vog nie minder geword het nie, maar ek wil intussen weet wat om te doen.
Answer 4,060 views
Sit net skoon gasies op dat dit die vog opsuig en maak skoon met antiseptika soos verdunde Dettol of Savlon. Gedra jou maar stillerig, maar loop rond - moet net nie swaar goed optel of probeer huis skoon maak of kar bestuur nie! As die wondvog helder deurskynend en geel is, en die area waar dit uitlek is nie rooi nie, en jy is nie koorsig nie, kan jy dit kans gee om self op te klaar. As dit dik geel word, sleg ruik, die vel rooi word of die gaatjie toegroei en daar 'n knop vorm, moet jy asb die dokter so gou moontlik gaan sien.